EFTER 35 SEJRE, 46 POLEPOSITIONER OG TRE VERDENSMESTERSKABER
SMED SENNA MCLARENS RØDE DRAGT OG SKREV KONTRAKT MED WILLIAMS.
Se lige der! Han forbedrer endnu engang sin tid!
Det er en foreløbig poleposition til Ayrton Senna!
En fantastisk omgang…
IMOLA, ITALIEN
FREDAG - 2 DAGE FØR LØBET
-Godt gået, Ayrton. P1 indtil videre. -Man kan ikke køre i bilen, Frank.
Vores bil er ikke bygget til de nye regler.
-Vi har brug for tid… -Ja, men vi har stadig ingen point i år.
Nej, Andrew. Jeg har ikke talt med ham.
Han har ikke været så tilgængelig, siden jeg skrev den artikel.
Det er mange år siden, men…
Hvis den pensionerede franskmand fik syv sejre med det magiske tæppe,
ville Senna have vundet alle 16 løb sidste år.
Jeg ringer tilbage. Okay.
Bare rolig, Laura. Jeg er ikke helt uenig med dig.
Men jeg vandt stadig syv løb og mesterskabet mod Senna.
-Det er da altid noget, ikke? -Jo.
Hvordan synes du, den pensionerede franskmand gør det
på din side af hegnet?
Lovende.
Godt.
JORDANS BRASILIANSKE KØRER
-Hvad så, chef? -Hvad så, Rubens?
-Hvordan går det? -God omgangstid.
Ja, men den kunne have været bedre.
Bilen hjælper ikke. Banen endnu mindre.
Det er som rally, ikke?
Det er hårdt.
Held og lykke. Jeg vil se dig tage min poleposition.
Rammer din hånd stadig cockpittet?
Du skiftede fra McLaren til Williams for at blive mester igen.
Men Williams er vist ikke et vinderhold.
Er det et interview?
Jeg skriver en artikel om dig. Om din karriere.
Jeg starter med gokarts.
Gokarts er en god start.
Men hvorfor spilde tid på et dårligt eksempel?
Jeg voksede op til motorlarm i Norfolk.
Jeg vidste det, da jeg så dig på banen.
Du må kende forskel.
Uretfærdige fordele?
Du er journalisten.
De ændrede reglerne. De forbød elektroniske hjælpemidler.
-For at skade dine chancer? -Nej. Det skadede alle lige meget.
Selv Benetton?
Din rival har det, men du har ikke. Det er da uretfærdigt.
Det handler ikke om at vinde eller tabe.
-Du taber. -Det handler ikke om mig.
Elektroniske hjælpemidler øger både farten og sikkerheden.
Og det er vigtigt på en ujævn bane uden afløbsområde.
Risikoen er for høj.
Men du kører stadig.
-Jeg vil være mester. -Du er tyve point bagud.
Der er altid det næste løb.
Rubens Barrichello i en voldsom ulykke med 225 km/t på Variante Bassa.
Det er en slem ulykke, der kunne være alvorlig.
En alvorlig ulykke med den brasilianske kører…
Vi har ingen opdateringer om Rubens Barrichellos tilstand.
Den brasilianske Jordan-kører får pleje af sit hold og dr. Sid Watkins,
Formel 1's cheflæge.
Hvor er Rubens?
Sid!
EPISODE 6 - TID
SKADESTUE
FIA'S CHEFLÆGE
Hvad så, chef?
Hvordan går det, Rubens?
Jeg prøvede at tage Variante Bassa i femte gear.
Jeg begik en fejl.
Det var ikke din skyld.
Han klarer sig.
Heldigvis fik den brasilianske kører ingen alvorlige skader.
I dag er sidste kvalifikationsdag på Imola.
LØRDAG DAGEN FØR LØBET
Det er kørernes sidste chance for at få en god position i startfeltet.
Hej.
-Er Niki her? -Nej.
Ayrton!
-Har du talt med Rubens? -Ja.
MCLARENS KØRER
Han er i chok, men han klarer den.
-Kører han i morgen? -Nej.
SIMTEKS KØRER
Vi er rystede.
Men alle arbejder, som om intet er sket.
Det er en del af showet.
Husker I, da Berger kørte galt på Tamburello?
Der gik ild i ham.
Aflyste de løbet dengang? Nej.
Og da Donnelly kørte galt for nogle år siden? Nej.
Eller da Niki næsten døde.
Du ved, hvordan det er. Der er stadig løb i morgen.
Selvfølgelig.
For det er os ude på banen, ikke dem.
Ja, og jeg betaler for at køre. Det er ikke billigt.
Nå, jeg må smutte.
Jeg må finde Niki.
Vi ses.
Har du set banen?
Asfalten er lort.
De har kun repareret svingene.
Ja, og de vil give Rubens skylden. Selv med så høje kantsten.
Niki.
Vi må starte kørerudvalget igen.
TREDOBBELT VERDENSMESTER OG FERRARI-RÅDGIVER
Så burde du være formand.
"Et resultat af politikeres dumme beslutninger."
Du sagde det selv til pressekonferencen i Suzuka.
Ayrton,
du er en handlekraftig mand.
Du snakker ikke bare.
Hvad med dig i 76?
Du opgav løbet efter første omgang.
Efter det, jeg gennemgik det år?
Nej. Hvorfor risikere livet for en titel?
Nogle gange må vi beslutte, om vi vil køre.
Ikke dem.
Jeg har aldrig fortrudt det.
Tak.
Vi har været i gang i en måned, og vi har ikke et godt setup endnu.
I har data fra Interlagos og Okayama.
-Ikke? -Jo.
Hvis vi fortsætter, vil det, vi opnår med balancen,
være et tab i downforce.
-Bare giv mig balance. -Den vil være langsom i svingene.
Bilen er uforudsigelig.
Måske skrider den ud igen som i Brasilien.
Og hvis jeg ikke fuldfører løbet, bliver det ikke langsommere.
Det skal nok gå.
Lad os gøre det.
Du godeste! Sikket forfærdeligt uheld!
-Roland Ratzenbergers Simtek MTV… -Lort.
…har mistet sin bagvinge i Villeneuve-svinget.
Han kørte galt med fuld fart!
Der er stille her i Imola.
Simtek-bilen er helt ødelagt.
MTV SIMTEK FORDS PIT RATZENBERGERS HOLD
-Tilbage. -Jeg vil bare…
Frøken! Ikke nu.
Ayrton!
Frank, Damon. Træningen er slut. Lad os lukke pitten.
WILLIAMS' ANDENKØRER
Damon. Tag hjelmen på, og sæt dig ind i den fucking bil.
-Det er ikke din beslutning. -Er det din?
Det er mit hold, Ayrton.
Jeg går ikke tilbage på banen i dag.
Jeg ved ikke, om jeg kører løb i morgen.
Så du Ratzenberger?
Okay, det var det. For i dag!
Du skal holde igen under kørerbriefingen i morgen.
Galvão, alle kørerne føler Ratzenbergers smerter i kroppen.
Jeg håber, han er så heldig som mig.
Vi har ingen officielle informationer,
men ud fra det, vi så på skærmen,
er han i kritisk tilstand.
Williams siger, de ikke vender tilbage til banen.
En beslutning, jeg er sikker på, var påvirket af Senna,
som var på ulykkesstedet som repræsentant for kørerne…
Benetton er også ude.
Vi har lige hørt, at Benetton også er ude.
Benetton har meddelt, at deres biler ikke kommer på banen.
Schumacher og Senna, sæsonens to største mesterskabsfavoritter,
lægger rivaliseringen til side
og prøver ikke at forbedre deres kvalifikationstider.
Jeg var der i 82, da Villeneuve kørte galt.
Jeg var der også.
Jeg var i F2000.
Jeg var en knægt.
Dagen efter gik jeg på banen og overvejede ikke at opgive løbet.
Men det her er forkert.
Det, der skete med Rubens og Ratzenberger, bør ikke ske mere.
Det hele er forkert. Bilerne, reglerne, banen…
Niki fortalte mig om genetableringen af kørerudvalget.
Ja, jeg ved det. Jeg talte med ham.
Han synes, jeg skal være formand. Men det er ikke noget for mig.
Jeg tænkte på dig.
Jeg ville have været en god formand. Måske den bedste.
Men som altid har kedelige, gamle Niki ret. Det skal være dig.
Du var kun et barn, da du startede, så du ved mere om det end nogen anden.
Se, hvad der skete i dag, Ayrton. Det var dig, der stoppede kvalifikationen.
Nu vil forbundet straffe mig. Igen.
Og jeg er 20 point bagud i mesterskabet.
-Det kan jeg ikke ignorere. -Okay, fint.
Kampen med Schumacher er ikke fair, vel?
-Nej. -Nej.
De elektroniske hjælpemidler…
Og den måde, de ændrede reglerne på, var latterlig.
Bilerne blev ikke bygget til at køre uden elektronik.
-De ved ikke, hvor farligt det er. -De ved det godt.
De ved det godt.
Jeg kørte sidste år med elektroniske hjælpemidler.
Selvfølgelig var de inden for reglerne dengang.
Du ville have fået din chance i år.
Men de trak det magiske tæppe væk under dig.
Dem og dig.
-Mig? -Ja.
Hvis det ikke var for dit veto, havde jeg kørt med dig sidste år.
Nej.
Det ved du godt.
Jeg skulle også have nedlagt veto i 88 hos McLaren.
Du burde komme tilbage.
Det var en fornøjelse at slå dig i løbene. Det savner jeg virkelig.
Nej, jeg kan ikke komme tilbage. Jeg har et nyt job.
Jeg skal sige onde ting om dig i fjernsynet.
Nej, jeg vil…
Jeg vil bruge mere tid med familien.
Alt har en ende. Det er uundgåeligt.
Hvad med dig? Hvad er dine planer, når du går på pension?
Det gør jeg ikke.
Min søster hjælper mig med at organisere et uddannelsesinstitut.
Børn i Brasilien har virkelig brug for flere muligheder, så…
Så du er en flink fyr?
Bare ikke over for mig?
Jeg vil gerne hjælpe dig med kørerudvalget.
Tak.
Nå, det er tid til at gå.
Sportsmediemogulen har meddelt, at hans regering vil være retskaffen.
Om han vil sælge sine forretninger for at fokusere på politik…
21. OMGANG. DE KØRER I PITTEN SAMMEN
SENNA MESTER: ET DÅRLIGT EKSEMPEL?
I 1990 SPURGTE JEG I EN ARTIKEL:
ER SENNA ET DÅRLIGT EKSEMPEL?
SVARET ER NEJ.
Nu til nogle tragiske nyheder…
I SINE 30 ÅR SOM RACERKØRER HAR AYRTON SENNA…
Ratzenberger blev erklæret død
otte minutter efter ankomsten til hospitalet.
Trods den østrigske kørers død
har løbslederne bekræftet, at morgendagens løb stadig gennemføres.
Der var 12 år siden sidste dødsfald ved et Formel 1-grandprix,
da italienske Riccardo Paletti…
Jeg så ulykken på tv.
-Det var skræmmende. -Tænk ikke for meget på det, okay?
Herfra tager jeg til Lissabon. Jeg kommer direkte, når jeg lander.
-Kys. Vi ses i morgen. -Kys, Dri.
Jeg savner dig.
Adriane er bange.
Rubinhos ulykke bekymrede hende, og nu…
Ja, alle er bange.
Hvad med dig?
Kører du i morgen?
Jeg er 34, Galvão.
Jeg er ikke ung mere.
Jeg kan ikke bare ignorere det, der skete.
Du ignorerer aldrig noget.
Jeg går ovenpå.
Gringaen er her igen.
Efter en historie.
Jeg har ikke hans værelsesnummer. Jeg vil bare lægge det.
God aften.
Mine nøgler, tak.
-Giver du aldrig op? -Du skulle snakke.
-Tak. -Selv tak.
Jeg har et sidste spørgsmål til din karriere.
Bare et.
Spørgsmålet er på båndet.
Det er første gang, jeg har overvejet ikke at køre, mor.
Beco, da du startede hos Toleman,
ville du være Formel 1-mester,
og så ville du stoppe.
Jeg vidste, du ikke ville stoppe.
Du skal køre.
Det er sådan, du er.
Men du er mere end det, min dreng.
Meget mere.
Hører du mig?
-Tak, mor. -Min dreng?
Hej, far. Lyttede du med?
Jeg ville også høre dig. Hvordan går det med bilen?
Det…
-Det går fremad. -Godt.
Hold din sti ren.
Hold din sti ren, far.
Becão…
Du er den bedste kører i verden.
Du har ikke noget at bevise.
Gør det, du føler for, som du altid har gjort.
Godnat.
Godnat, far.
1. MAJ 1994
DAGEN FOR LØBET
Vi er alle
dybt bedrøvede over den situation, vi er i.
At håndtere en tragedie som denne
er ikke nemt.
Vi har mistet en af vores egne, Roland Ratzenberger.
FIA'S PRÆSIDENT JEAN-MARIE BALESTRES EFTERFØLGER
Men sikkerhedsforskrifterne er opfyldt. Det forsikrer jeg om.
Siden jeg blev præsident sidste år,
har vi gjort alt for at øge sikkerheden,
og der er sket vigtige ændringer.
Men…
…risikoen er der altid.
Ingen her er naive.
På godt og ondt er det vores sport.
Jeg ved, at det er en penibel situation,
men vi må se fremad.
Derfor har vi besluttet, at dagens løb gennemføres.
Det er den rigtige beslutning under omstændighederne.
Jeg synes, det vil være en fejl at gennemgå regler og forskrifter
uden at undersøge til bunds, hvad der skete.
Tja…
Hvad angår genstartsproceduren
er stewarderne underrettet om et teknisk problem med…
-Vi vil begge have sandheden… -Max.
Jeg forklarer senere.
Ayrton, hvad så?
Jeg ved, at risikoen er en del af motorsport.
Men vi bør gøre alt, hvad vi kan for sikkerheden.
Med de nye regler er det…
De blev godkendt af holdene og kørerne sidste sæson.
Lad mig tale ud.
Vi er ikke til briefing mere.
Det er bare dig og mig her. Okay?
-Hvad vil du, Ayrton? -Kørerne skal høres.
-I er blevet hørt. -Nej.
Siden Okayama har vi villet fortælle om problemerne.
Siden før det, faktisk.
Og hvor mange ulykker, alvorlige ulykker, skete under testene tidligere i år?
Lehto, Hill, Alesi. Og nu Barrichello og Ratzenberger.
Du kritiserer reglerne, men det er dig, der hele tiden bryder dem.
Husk nu, du har en betinget karantæne for to løb fra sidste år.
Så hvad foreslår du?
Udsæt løbet.
Aflys det, så en kørers død ikke glemmes.
Løbet gennemføres, Ayrton.
Men ingen kører er tvunget til at køre.
MTV SIMTEK FORDS PIT RATZENBERGERS HOLD
Disse sår…
De heler ikke. De er blevet en del af dig.
Jeg ved det.
Justeringerne på rattet gjorde ingen forskel.
Mine hænder skraber mod siden af cockpittet hele tiden.
Gid, jeg havde gjort noget for ham.
Ayrton, du har allerede reddet ét liv derude.
Comas kører i dag på grund af det, du gjorde i 92.
Og at redde et liv er en fantastisk ting.
Du gør det hver dag.
Desværre ikke.
Jeg har mistet en del.
Du er tredobbelt verdensmester og den hurtigste kører i Formel 1.
Hvad mere vil du have?
Nu skal du høre.
Skal vi ikke sige op og tage ud at fiske?
Ligesom vi gør på ferier.
Vi kunne fiske eller noget andet, vi har lyst til.
Du ville have mere tid til din pige. Hvad siger du?
Jeg kan ikke sige op, Sid.
Hvis du ikke stopper, må du have en god grund til at køre.
Da jeg begyndte at skrive om din 30-årige karriere,
startede jeg fra begyndelsen, med gokart.
Måske er det tid til at sætte spørgsmålstegn ved nutiden.
Og se på fremtiden.
Tredive år efter du fik den gokart af din far,
ti år i Formel 1, tre verdensmesterskaber.
Hvorfor fortsætte med at køre?
Ayrton.
Var det det, du bad om?
Meget smukkere end den grøn-gule klud, du bærer rundt på.
Tak.
Vil du ikke sige, hvad du gør med det?
Hvis det er sådan, jeg får deres opmærksomhed,
vinder jeg løbet og tager flaget op på podiet med mig.
Jeg kører for Ratzenberger.
Lad mig sige dig noget, Ayrton.
Hvis du accepterer Ferraris tilbud,
vil det være os en ære.
Jeg kan ikke, Niki.
Ikke mod Gerhard.
Han har chancen for at være førstekører.
-Han skal ikke være nummer to igen. -Sludder.
Jeg vil ikke heppe på dig, men jeg håber, du får et godt løb.
Stop!
Stop! Det er så irriterende.
Bruno, Paula! Hvis I skal løbe, så gå udenfor.
Er det først på tv, når løbet starter?
Børn nu til dags.
Kan du huske, da Beco var i den alder, Zaza?
En lille tornado.
Vi er live til hele Brasilien
og dækker Imola Grand Prix,
tredje løb i 1994-sæsonen.
Senna starter i poleposition.
Han er efter første sejr, da han er uden point
i de første to løb, som blev vundet af Michael Schumacher for Benetton.
-Laura Harrison? -Ja.
Det er fra Ayrton.
Tak.
Vi har Ayrton Senna live i radioen, mens han er på banen.
Hallo? Hej, Ayrton!
Føler du, at du får et godt løb her i dag i Imola?
Jeg håber, at alle får et godt løb.
Og jeg vil gerne sende
en særlig hilsen
til min kære ven Alain.
Han er der med dig.
Vi savner dig, Alain.
Strammere.
Alain, du talte med Senna før løbet, ikke?
Jo, jeg talte med Ayrton,
og han var bekymret for forholdene på banen.
Jeg er enig med ham.
Endnu en alvorlig ulykke i Imola.
Pedro Lamys Lotus er blevet ødelagt.
Uheld i starten, Ayrton. Lamy og Lehto. Sikkerhedsbil på banen.
Hvor slemt var det?
To dæk fra Lamys bil røg over hegnet og ind i folkemængden.
De er okay.
Det har været en farlig weekend i Imola.
Banen skal ryddes. To omgange til genstart.
Du styrer den.
Men bilen taler til dig.
Rattet bevæger ratstammen,
som drejer hjulene på jorden.
Til venstre og til højre.
Så, min dreng,
din hånd rører også jorden.
Jorden, asfalten.
Mærk det.
Sikkerhedsbil af banen.
Senna var i poleposition i årets første to løb,
men Schumacher vandt begge to og fører mesterskabet.
Her på Imola i dag starter Senna igen i front
og vil beskytte sin føring i løbet mod tyskeren fra Benetton.
Senna er på den lige strækning.
Seks omgange inde!
Han prøver at få sin Renault-motor til at brøle højere end Schumachers Ford.
Det er den hurtigste del af banen.
De når op på 330 km/t!
Senna har et alvorligt uheld!
Ayrton Senna…
Et meget alvorligt uheld.
Senna kørte galt på højre side af Tamburello-svinget.
Han drejede vist ikke.
Han kørte af banen…
…og ind i muren.
Han er røget af banen, og vi har en alvorlig ulykke på Imola.
…Maggiore Hospital i Bologna…
…til Maggiore Hospital i Bologna…
Sennas tilstand er kritisk.
Vi hører, at Sennas tilstand…
…er meget alvorlig.
Ayrton Senna da Silva er død.
Det er den officielle erklæring fra Maggiore Hospital her i Bologna.
Det er nyheden, vi håbede, vi aldrig skulle meddele.
Ayrton Senna er død.
Ayrton Senna var den bedste kører nogensinde
i grandprix-løbenes historie.
Han var suveræn på næsten alle måder i sporten.
En stor personlighed, ikke kun som kører, men også som mand.
Klokken 14:16 døde Ayrton Senna på Imola-banen.
En af de bedste kørere i Formel 1-historien.
En tragisk weekend for Formel 1,
da den brasilianske kører, Ayrton Senna, var i et frygteligt uheld.
Da jeg så uheldet…
Jeg kunne ikke fortsætte min rapportering.
I dag siger Brasilien farvel til deres elskede idol, Ayrton Senna.
Han var mere end tredobbelt verdensmester. Brasilien siger farvel til en helt.
Farvel til en, som stolt rejste det brasilianske flag på de store podier.
Formel 1 mister et af sine største navne.
Søndage har mistet deres mening for hele landet.
Ole, ole, ole, ola
Senna, Senna
SENNA FOR EVIGT VI ELSKER DIG
SAVNET FOR EVIGT
SENNA: FOR ALTID
Jeg er racerkører.
Før jeg overhovedet satte mig ind i en bil,
vidste jeg, jeg var født til racerløb.
Siden jeg var lille, følte jeg, at verden var for langsom til mig.
Jeg havde en anden opfattelse af alt.
Især tid.
Min mor siger, jeg ikke lærte at gå.
Jeg lærte at køre.
Hun kaldte mig "lille tornado".
En dag kravlede jeg op i gokarten, som min far Miltão havde lavet til mig.
Det var der, jeg virkelig fandt mig selv.
Det var bare mig, bilen
og banen.
Bare mig og tiden.
Sådan var det. Jeg er racerkører.
For en racerkører kører altid mod tiden.
Men aldrig kun mod tiden.
Det er en ubeskrivelig glæde.
Eventyr, adrenalin.
Rent ræs.
Da jeg var dreng, ville jeg bare køre og vinde for mig selv.
Men jeg tror, at efter 20 års racerløb
lærte jeg, at ingen vinder alene.
Derfor holdt jeg aldrig op med at køre.
For når jeg er i min bil, ved jeg, at jeg aldrig er alene.
Jeg er virkelig heldig. Jeg har altid haft et godt liv.
Men alt, jeg har opnået, kom gennem dedikation og udholdenhed…
…og et stærkt ønske om at nå mine mål.
Et ønske om at vinde. Vinde i livet, ikke bare som racerkører.
Og til alle jer, som ser med lige nu,
siger jeg, at hvem I end er,
uanset jeres position i livet,
fra den højeste sociale klasse til den laveste,
så sigt altid efter styrke og beslutsomhed,
gør alt med kærlighed,
med en stærk tro på Gud,
og så opnår I det en dag.
På en eller anden måde opnår I det.
Kan man være lige gode?
-Til mesterskabet? -Nej.
-Pis. -Der er kun én vinder.
Kom her, far.
Jeg er fan! Jeg er virkelig fan. Jeg er så spændt.
Ole, ole, ole, ola
Senna, Senna
Efter Roland Ratzenberger og Ayrton Sennas død
gik kørerne sammen og skabte et udvalg dedikeret til sikkerheden i Formel 1.
I de følgende 20 år var der ingen dødsulykker.
Ayrton Senna Instituttet blev oprettet af Ayrton Sennas familie
for at ændre liv gennem uddannelse.
Siden grundlæggelsen i 1994
har over 36 millioner børn og unge fået hjælp
i mere end 3.000 byer i Brasilien.
Tekster af: Martin Larsen